Deon & Engela se troudag - Mooi Troues
Deon en Engela se troudag was by die mooie Groenrivier trou plek gevier. Engela het ook ‘n besonderse mooi rok van Ilse Roux gedra. Deon het ook op ‘n baie oulike en romantiese manier vir Engela gevra om te trou.
Deon was vir sy eerste 2-3 jaar na skool in Londen. In 2009 het Deon vir ‘n tydjie kom kuier en ons het mekaar in Nu’Bar ontmoet saam met sy vriende wat ek ook geken het. Toe ek die outjie met die mooiste glimlag ooit sien het ek gedink hy is nogal oulik, maar Deon was toe ‘n regte student, soms nog steeds soos die gesegde sê “boys will be boys.” 3 jaar het verby gegaan en ons kuier mekaar weer raak in ‘n kuierplek in Durbanville. Deon het my BBM pin gevra en ons het toe begin gesels.
Deon het Saterdag die 31ste Mei 2014 in Paternoster, toe ons 2 jaar saam was, met son sak my hand gevat en ‘n entjie langs die strand gaan stap. Toe ek weer sien het hy ‘n glas bottel met ‘n briefie daarin, in sy hand en sê ek moet die briefie hardop lees. Hy gaan toe op sy knie en vra “sal jy die res van jou lewe saam met my spandeer…” Ons het toe ‘n klein botteltjie Champagne gedrink, vir mekaar ‘n briefie geskryf om in die botteltjie te sit, en dit in die see gegooi.
In totaal van uitgaan tot trou was ons 2 jaar en 11 maande saam. Ons was 9 maande verloof.
Hou vir Jesus altyd as die belangrikste in julle verhouding/lewe. Wees van die begin af altyd jouself. Die persoon wat jou lief het hou van jou nes jy is.
Fotograwe: Marlize de Lange Fotografie en Tertius Gous
Videograaf: Boland Weddings
Fotohoekie: Kiki Photo Booth
Blomme: Party Décor Hire
Koek: Tolbos Kombuis
Hare: Nadia van Niekerk
Grimering: KV Make-up Karmen Verwey
Swart Protea Skryfbehoeftes
Romantiese Middag Tee
Rovos Rail ervaring
Jan & Tanya se selfdoen troue
Versteekte Juweel gestileerde trou inspirasie
VORIGE ARTIKELOns gesels vandag met Avant Garde Weddings & Events
VOLGENDE ARTIKELWit en Swart hartjie skryfbehoeftes
Ons gesels met NB Photography